paragraph_text: Smješteno je između Molva na zapadu i Novog Virja na istoku, na koje se izravno naslanja i s kojim je potpuno povezano te čini jedinstvenu cjelinu. Sa sjevera je omeđeno rijekom Dravom, odnosno njezinim pritokom, rječicom Bistrom, a na jug vodi najvažnija prometnica - prema Đurđevcu. Podijeljeno je između dviju rimokatoličkih župa: uznesenja BDM Molve i sv. Josipa Novo Virje.